Updated: 17 Apr, 2018 10:43 AM
मलोट(जुनेजा): थाना सिटी मलोट पुलिस ने एक कार सवार को देसी पिस्तौल और जिंदा कारतूस सहित गिरफ्तार किया है।
थाना प्रमुख बूटा सिंह गिल ने बताया कि ए.एस.आई. बलविन्द्र सिंह के नेतृत्व में पुलिस पार्टी ने गांव रत्थडियों के बस अड्डे के पास लगाए नाके दौरान गांव अबुल खुराना की तरफ से आ रही सफेद रंग की वर्ना कार को तलाशी लेने के लिए रोका।
पूछताछ दौरान नौजवान ने अपना नाम कुशलदीप सिंह किक्की पुत्र रवीन्द्र सिंह निवासी मंडी डबवाली जिला सिरसा (हरियाणा) बताया। शक के आधार पर पुलिस ने गाड़ी की तलाशी ली तो चालक सीट के नीचे से देसी पिस्तौल 315 बोर (देसी कट्टा) और एक 315 बोर का जिंदा कारतूस मिला। पुलिस द्वारा जांच करने पर पता चला कि कार पर लगा नंबर भी जाली है।पुलिस ने कथित आरोपी को हिरासत में लेकर विभिन्न धाराओं में मामला दर्ज कर लिया है। प्राथमिक पड़ताल दौरान सामने आया कि उक्त नौजवान पर डबवाली थानों में भी इरादा कत्ल का मामला दर्ज है। उक्त केस में कार्रवाई के डर से पंजाब के गांव अबुलखुराना में अपने किसी दोस्त के पास रह रहा था कि पुलिस के हत्थे चढ़ गया।